Tisztelt Ösztöndíjasok!

A 2026/2027-es tanévben a kutatási keret összege az ösztöndíjas számára megítélt teljes ösztöndíjösszeg 16%-a, amely az ösztöndíjas juttatáson felül használható fel kutatási célú beszerzésekre és szolgáltatásokra. Lehetőség van több ösztöndíjas keretének összevonására.

Elszámolható időszak: 2026.09.01 - 2027.08.31.

BIA indításának utolsó időpontja: 2027.04.30. 

Ennél későbbi indítás kétségessé teszi a kutatásban való hasznosulást. Egyedi esetekben, egyeztetés után lehetnek olyan esetek, aminél kivételt lehet tenni (webshopból vásárolt könyvek, nem központi beszerzésű anyagok, például művészeti kellékek, konferencia részvétel stb…)

Számlák kifizetésének határideje 2027.10.31.

1. A számlákat minden esetben az alábbi címre kell kérni: 

Magyar Agrár és Élettudományi Egyetem
2100 Gödöllő, Páter Károly u. 1. 
Adószám: 19294784-4-44
Csoportazonosító száma: 17784227-5-44


2. Az elszámolás szabályai szerint ezt az összeget az EKÖP ösztöndíjas kutatásai kapcsán felmerült beszerzésekre és szolgáltatásokra van lehetőség költeni.

SZOLGÁLTATÁSOK:
· eszközbérlés
· laborbérlés
· szekvenálási költség
· lektorálás
· kérdőíves felmérés
· adatgyűjtés, adatfeldolgozás
· publikáció
· tanulmány készítés
· utazási költségek – Minden esetben kérem az útibeszámolót felcsatolni a BIÁ-hoz, napidíj nem elszámolható!!!
· konferencia regisztráció
· kutatással összefüggő egyéb szakmai szolgáltatások
· A kutatási munkához tartozó nyomtatási, sokszorosítási szolgáltatásokat a MATE Egyetemi Szolgáltató végzi, szerződés alapján.

ANYAGKÖLTSÉG:

· anyagköltség, készletbeszerzés (könyvek, kutatási anyagok, védőfelszerelés)
· vegyszer és laboreszköz rendelés: https://webir.uni-mate.hu/kl.php 

· üzemeltetési anyagok (irodaszer, nyomtatópapír, patron, tisztítószer), Ha irodaszert kíván rendelni, a Webir rendszer segítségével tegye meg. https://webir.uni-mate.hu/kl.php

ESZKÖZBESZERZÉS:

· informatikai kisértékű eszközt kizárólag az egyetemi beszerzésen keresztül lehet vásárolni, a DKÜ rendszerben szereplő tételek közül. 

IMMATERIÁLIS JAVAK:

EKÖP program lebonyolításához szükséges immateriális javak

Nem elszámolható költségek:
· garanciális költségek,
· tagdíjak, 
· műszaki eszközök felújítási, javítási, karbantartási költségei,
· meglévő gépek átalakításának költségei, még akkor sem, ha az átalakítás után a gép teljesítménye, paramétere megváltozik, 
· eszközök leszerelési költsége, 
· a szállítási biztosítás és a vámkezelés költsége, 
· napidíj

3. Az árajánlatokhoz kapcsolódó szabályozás:

· Az egyes költségtételek alátámasztására a Kedvezményezettek a belső szabályozóikban meghatározottak szerint kötelesek árajánlato(ka)t beszerezni. 
· Amennyiben az árajánlat összege nem forintban van meghatározva, szükséges azt átszámítani forintra az árajánlat kiállításának napján érvényes, hivatalos, MNB által közzétett árfolyamon. Nem magyar nyelvű árajánlat esetében magyar nyelvű fordítást is szükséges mellékelni a teljes ajánlatról.

4. A beszerzések folyamata:

· Előzetes árajánlat(ok), majd e-BIA (Beszerzés Igénylő Adatlap) indítása (intézeti ügyintéző indítja, neki kell eljuttatni az árajánlatokat, egyéb dokumentumokat)
· Megrendelés / Megrendelés visszaigazolás
· Számla leigazolása az enya rendszerben
· Háttérdokumentumok összegyűjtése, számlával és teljesítési igazolással együtt eljuttatni a MATE pályázati irodára (Koltay Dóra)
2100 Gödöllő, Tessedik s. u. 4. B épület 227. szoba vagy a pénzügyi ügyfélszolgálatra.
· 5.000 Ft alatti számlákat a projektben nem tudunk elszámolni! Az utasbiztosítást sem!

5. BIA kitöltése (intézeti ügyintéző tölti fel)

Valamennyi beszerzés esetében szakmai indoklást szükséges csatolni, amely bemutatja, hogy az adott termék vagy szolgáltatás hogyan járul hozzá az ösztöndíjas kutatási terv megvalósításához. Az NKFIH az ellenőrzések során ezt minden tételnél vizsgálhatja. Az árajánlatok számára és beszerzési kötelezettségére az egyetemi beszerzési szabályzat előírásai az irányadók.


Minden EKÖP 2026/2027. ösztöndíjas keretének felhasználásakor, a BIA indításakor, kérem, vezessék fel az ösztöndíjas nevét (az igénylés tárgyába, a beszerzés megnevezése mellé).
 
Az EKÖP 2026/2027. program pénzügyi központ száma: 80P1200012
 
Funkcióterülethez beírhatják a saját intézetük/munkahelyük/doktori iskolájuk funkcióterületét.
 
Pályázati azonosítóhoz elégséges a program nevét beírni: EKÖP 2026/2027.
 
Pályázatban szereplő költségvetési sor megnevezése:
- dologi (vegyszer, fogyóeszköz, kiküldetés, nyomtatás stb.)
- eszköz (informatikai kiseszköz, hosszabb távon használatos berendezés, gép stb)
 
Kifizetés alapja: 2000 
 
A megrendeléseknél kérjük a műszaki részletezéshez felcsatolni a megrendelés részleteit, képernyőképet, visszaigazolást például.
(A többit értelemszerűen kell kitölteni.)


További kérdés esetén szívesen állok rendelkezésre.

Koltay Dóra
ügyvivő szakértő, pályázati referens

Magyar Agrár- és Élettudományi Egyetem (MATE)
Pályázatadminisztrációs Osztály
Gödöllő, Tessedik S. u. 4.B épület 227. szoba
Tel.: +36 28/522-000/2183. mellék, +36 70/883-8648
E-mail: koltay.dora@uni-mate.hu
